pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงมหาดไทย จัดอบรมเสริมสร้างสมรรถนะข้าราชการระดับชำนาญการพิเศษ เพื่อเป็นกลไกสำคัญในการบริหารงาน และพร้อมขับเคลื่อนนโยบายไปสู่การปฏิบัติในพื้นที่
วันจันทร์ที่ 5 มีนาคม 2561
กระทรวงมหาดไทย จัดอบรมเสริมสร้างสมรรถนะข้าราชการระดับชํานาญการพิเศษ เพื่อเป็นกลไกสําคัญในการบริหารงาน และพร้อมขับเคลื่อนนโยบายไปสู่การปฏิบัติในพื้นที่
กระทรวงมหาดไทย จัดอบรมเสริมสร้างสมรรถนะข้าราชการระดับชํานาญการพิเศษเพื่อเป็นกลไกสําคัญในการบริหารงาน และพร้อมขับเคลื่อนนโยบายไปสู่การปฏิบัติในพื้นที่
วันนี้ (5 มี.ค. 2561) เวลา 09.00 น.นายนิสิต จันทร์สมวงศ์ รองปลัดกระทรวงมหาดไทย เป็นประธานในพิธีเปิดโครงการศึกษาอบรม หลักสูตร“การเสริมสร้างสมรรถนะในการขับเคลื่อนงานสําหรับข้าราชการระดับชํานาญการพิเศษ” รุ่นที่ 1ประจําปีงบประมาณ พ.ศ.2561 ณ ห้องปรินซ์บอลรูม 1 โรงแรมปรินซ์พาเลซ มหานาค กรุงเทพมหานคร จัดขึ้นโดยสถาบันดํารงราชานุภาพ กระทรวงมหาดไทย โดยกลุ่มเป้าหมายประกอบด้วย ข้าราชการระดับชํานาญการพิเศษในสังกัดสํานักงานปลัดกระทรวงมหาดไทย (ผู้อํานวยการกลุ่มงาน) ทั้งในส่วนกลางและส่วนภูมิภาค จํานวน 110 คน ใช้ระยะเวลาอบรม 4 วัน ระหว่างวันที่ 5 – 8 มีนาคม 2561
โอกาสนี้ นายนิสิต จันทร์สมวงศ์ รองปลัดกระทรวงมหาดไทยได้มอบนโยบายและแนวทางการปฏิบัติงานให้แก่ผู้เข้ารับการอบรม โดยกล่าวว่า การฝึกอบรมในครั้งนี้ เพื่อให้พวกเราทุกคนซึ่งเป็นกลไกสําคัญกลไกหนึ่งในการบริหารงาน ได้มีความรู้ความเข้าใจในบริบทโลก ทิศทางการพัฒนาประเทศ เพื่อนําไปสู่การวางแผนยุทธศาสตร์และการกําหนดกลยุทธ์ในการดําเนินการให้สอดคล้องกับทิศทางของประเทศ เพื่อพัฒนาสมรรถนะหลักและสมรรถนะลักษณะงานที่สนับสนุน เพื่อให้สามารถปฏิบัติงานในหน้าที่ได้อย่างมีประสิทธิภาพ รวมทั้งสร้างแนวคิดในการเปลี่ยนแปลงด้วยการเรียนรู้จากประสบการณ์จริงและการแลกเปลี่ยนเรียนรู้ เพื่อยกระดับการปฏิบัติงานให้มีคุณธรรมและความโปร่งใส โดยได้เน้นย้ําถึงแนวทางการทํางานให้แก่ผู้เข้ารับการฝึกอบรมได้เป็นหลักคิดและแนวปฏิบัติตนไว้ 2 ประการสําคัญ คือ1. การบริหารจัดการงานในหน้าที่ความรับผิดชอบคือการบริหารจัดการตัวเองโดยเราจะต้องปรับเปลี่ยนวิธีการคิด ปรับเปลี่ยนวิธีการทํางาน และสุดท้ายจะต้องปรับเปลี่ยนวัฒนธรรมในการทํางานทั้งของตนเองรวมถึงภายในองค์กรให้ได้ เพราะมิฉะนั้นแล้ว จะก้าวไม่ทันต่อกระแสการเปลี่ยนแปลงที่เกิดขึ้น ต้องมุ่งมั่นที่จะทํางานในเชิงรุกให้มากขึ้น ต้องร่วมกันคิด ร่วมกันทํา และพัฒนาการทํางานร่วมกันเป็นทีมให้มากขึ้น2. ในยุคของการเปลี่ยนแปลงที่ไม่มีขอบเขตจํากัด ต้องเอาใจใส่ในการเรียนรู้สิ่งต่างๆ ให้มากขึ้นเพื่อให้เกิดโลกทัศน์ที่กว้างไกล การเรียนรู้ตลอดชีวิต เป็นสิ่งที่จําเป็นเพื่อการปรับตัว มิเช่นนั้นแล้วเราไม่รู้จะปรับทางไหน เพราะเราไม่มีทิศทาง แต่การเรียนรู้ตลอดชีวิต เรียนรู้สิ่งที่เกิดขึ้นในปัจจุบันรอบๆ ตัวเรา และเรียนรู้สิ่งที่เกิดขึ้นในอนาคตข้างหน้า จะทําให้เราปรับตัวได้ถูกทิศทาง
ท้ายนี้รองปลัดกระทรวงมหาดไทยได้กล่าวย้ําว่า“คนมหาดไทย”ต้องเตรียมพร้อมรับการเปลี่ยนแปลง และเรียนรู้ตลอดชีวิต โดยเฉพาะผู้ปฏิบัติงานในจังหวัด ต้องรู้จักมองภาพกว้าง มองอย่างบูรณาการ รู้ขั้นตอนการปฏิบัติงานในแต่ละด้าน รู้ปัญหาที่เกิดขึ้นอย่างแท้จริง เพื่อให้การแก้ไขปัญหาสําเร็จ และสร้างประโยชน์สุขให้กับพี่น้องประชาชนและประเทศชาติต่อไป.
ครั้งที่ 50/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-ปลัดกระทรวงอุตสาหกรรม เปิดการสัมมนาเชิงปฏิบัติการ เรื่อง มาตรฐานเศรษฐกิจหมุนเวียน สร้างสมดุลการพัฒนาสู่ความยั่งยืน
วันพุธที่ 26 กุมภาพันธ์ 2563
ปลัดกระทรวงอุตสาหกรรม เปิดการสัมมนาเชิงปฏิบัติการ เรื่อง มาตรฐานเศรษฐกิจหมุนเวียน สร้างสมดุลการพัฒนาสู่ความยั่งยืน
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการ เรื่อง มาตรฐานเศรษฐกิจหมุนเวียน สร้างสมดุลการพัฒนาสู่ความยั่งยืน ณ  อาคารอิมแพค ฟอรั่ม ศูนย์แสดงสินค้าและการประชมอิมแพค เมืองทองธานี
วันนี้ (26 กุมภาพันธ์ 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการ เรื่อง มาตรฐานเศรษฐกิจหมุนเวียน สร้างสมดุลการพัฒนาสู่ความยั่งยืน โดยมีนายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม ให้การต้อนรับ และได้รับเกียรติจาก ดร.สมชาย หาญหิรัญ สมาชิกวุฒิสภา ปาฐกถาพิเศษ เรื่อง ความจําเป็นของมาตรฐานเศรษฐกิจหมุนเวียน (Circular economy) ดร.ชญาน์ จันทวสุ ผู้ช่วยกรรมการผู้จัดการใหญ่ บริษัท พีทีที โกลบอล เคมิคอล จํากัด (มหาชน) บรรยายพิเศษเรื่อง มาตรฐานเศรษฐกิจหมุนเวียนในบทบาทภาคเอกชน และ ดร.พงษ์วิภา หล่อสมบูรณ์ ประธานคณะอนุกรรมการวิชาการรายสาขา คณะที่ 5 เศรษฐกิจหมุนเวียน บรรยายพิเศษเรื่อง มาตรฐานการตรวจสอบและรับรองแห่งชาติ แนวทางการใช้หลักการเศรษฐกิจหมุนเวียนในองค์กร มาตรฐานเลขที่ มตช. 2 – 2562 ณ อาคารอิมแพค ฟอรั่ม ศูนย์แสดงสินค้าและการประชมอิมแพค เมืองทองธานี
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีเปิดนิทรรศการน้อมรำลึกเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ๑
วันพุธที่ 9 ตุลาคม 2562
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีเปิดนิทรรศการน้อมรําลึกเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ๑
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีเปิดนิทรรศการน้อมรําลึกเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ๑๓ ตุลาคม ๒๕๖๒
วันที่ ๙ ตุลาคม ๒๕๖๒ เวลา ๑๖.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีเปิดนิทรรศการน้อมรําลึกเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ๑๓ ตุลาคม ๒๕๖๒ โดยมีน.ส.วิมลลักษณ์ ชูชาติ ผู้อํานวยการสํานักงานศิลปวัฒนธรรมร่วมสมัย ผู้บริหารกระทรวงวัฒนธรรม ศิลปินและผู้แทนหน่วยงานที่เกี่ยวข้อง เข้าร่วม ณ หอศิลป์ร่วมสมัยราชดําเนิน กรุงเทพฯ ทั้งนี้ นิทรรศการดังกล่าวจัดแสดงทั้งหมด ๓ นิทรรศการ ได้แก่ นิทรรศการ“ในดวงใจนิรันดร์” และนิทรรศการ “Still on Mind” เป็นการหยิบยกเนื้อหาบางส่วนของหนังสือ The Visionary ถอดรหัสกษัตริย์ผู้มองเห็นอนาคต มาจัดวางตัวหนังสือบนพื้นที่ได้อย่างน่าสนใจ โดยจัดแสดงระหว่างวันที่ ๙ ต.ค. – ๑๕ ธ.ค. ๒๕๖๒ ณ ห้องโถง ชั้น ๑ หอศิลป์ร่วมสมัยราชดําเนิน และนิทรรศการ “สุดยอดศิลปะร่วมสมัยไทยในรัชกาลที่ ๙ สาขาเรขศิลป์ และสาขาออกแบบเครื่องแต่งกาย” จัดแสดงผลงานของศิลปินและนักออกแบบร่วมสมัยรุ่นใหม่จํานวนกว่า ๓๐ ผลงาน ระหว่างวันที่ ๙ ต.ค. – ๓๐ ธ.ค. ๒๕๖๒ ณ ห้องปฏิบัติการ ๑ และ ๒ ชั้น ๒ หอศิลป์ร่วมสมัยราชดําเนิน กรุงเทพฯ
รัฐบาลไทย-ข่าวทำเนียบรัฐบาล-นายกฯ เชิญชวนประชาชนร่วมตอบคำถาม 4 ข้อส่งศูนย์ดำรงธรรมเพื่อกำหนดอนาคตประเทศ พร้อมเตือนสติคนไทยต้องมีศักดิ์ศรี ไม่ยอมให้ใครชักจูงปลุกปั่น ย้ำรัฐบาลจะทำที่ดีสุดเพื่อประชาชนทุกคน
วันจันทร์ที่ 29 พฤษภาคม 2560
นายกฯ เชิญชวนประชาชนร่วมตอบคําถาม 4 ข้อส่งศูนย์ดํารงธรรมเพื่อกําหนดอนาคตประเทศ พร้อมเตือนสติคนไทยต้องมีศักดิ์ศรี ไม่ยอมให้ใครชักจูงปลุกปั่น ย้ํารัฐบาลจะทําที่ดีสุดเพื่อประชาชนทุกคน
นายกฯ เชิญชวนประชาชนร่วมตอบคําถาม 4 ข้อส่งศูนย์ดํารงธรรมเพื่อกําหนดอนาคตประเทศ พร้อมเตือนสติคนไทยต้องมีศักดิ์ศรี ไม่ยอมให้ใครชักจูงปลุกปั่น ย้ํารัฐบาลจะทําที่ดีสุดเพื่อประชาชนทุกคน
วันนี้ (28 พฤษภาคม 2560)พลเอก ประยุทธ์ จันทร์โอชา นายกรัฐมนตรี เชิญชวนพี่น้องประชาชนส่งความคิดเห็นจากคําถาม 4 ข้อไปยังศูนย์ดํารงธรรมทุกจังหวัด ได้แก่ 1) ท่านคิดว่าการเลือกตั้งครั้งต่อไป จะได้รัฐบาลที่มีธรรมาภิบาลหรือไม่ 2) หากไม่ได้จะทําอย่างไร 3) การเลือกตั้งเป็นส่วนสําคัญของประชาธิปไตย แต่การเลือกตั้งอย่างเดียวโดย ไม่คํานึงถึงอนาคตของประเทศ เช่น ยุทธศาสตร์ชาติและการปฏิรูปนั้น ถูกต้องหรือไม่ 4) ท่านคิดว่ากลุ่มนักการเมืองที่มีพฤติกรรมไม่เหมาะสม ควรจะมีโอกาสเข้ามาสู่การเลือกตั้งอีกหรือไม่ หากเข้ามาได้แล้วจะให้ใครแก้ไข และแก้ไขด้วยวิธีอะไร
“ท่านนายกฯ มุ่งหวังให้ประชาชนซึ่งเป็นเจ้าของประเทศ มีส่วนร่วมในการกําหนดทิศทางของบ้านเมือง และนําความคิดเห็นที่ได้รับไปใช้ประโยชน์ เพราะที่ผ่านมาเรามักจะได้ยินแต่ความเห็นของนักการเมือง นักวิชาการ หรือจากผลสํารวจของโพลล์ต่าง ๆ ที่เก็บข้อมูลจากตัวแทนของประชาชนเพียงจํานวนหนึ่งเท่านั้น ดังนั้น ครั้งนี้จะเป็นการรวบรวมความคิดเห็นของประชาชนส่วนใหญ่อีกทางหนึ่ง ที่จะสะท้อนกลับมายังรัฐบาลและนักการเมืองว่า อะไรคือความต้องการที่แท้จริงของประชาชน”
นอกจากนี้ นายกรัฐมนตรียังต้องการเตือนสติคนไทยว่า พี่น้องประชาชนต้องมีศักดิ์ศรีของตัวเอง โดยการแสดงออกซึ่งความคิดเห็นที่สร้างสรรค์ มีคุณค่าต่อประเทศชาติ ไม่ยอมให้ใครคนใดคนหนึ่งหรือกลุ่มใดออกมาชักจูง ปลุกปั่น บิดเบือน หรือให้ความหวังแบบที่เคยทําก่อนการเลือกตั้งทุกครั้ง เช่น โจมตีรัฐบาล สัญญากับประชาชนว่าจะให้สิ่งนั้นให้สิ่งนี้ โดยหวังแต่เพียงคะแนนเสียงและปลุกกระแสการเลือกตั้ง ทั้ง ๆ ที่กรอบเวลาของการเลือกตั้งตามโรดแมปก็ยังมาไม่ถึง แต่ไม่เคยพูดถึงการแก้ไขปัญหาของชาติที่ตนเองมีส่วนสร้างไว้ในอดีต หรือจะขับเคลื่อนประเทศไปข้างหน้าให้สามารถแข่งขันกับประเทศอื่นเขาได้อย่างไร สําหรับรัฐบาลนี้ขอให้ความเชื่อมั่นว่า จะเร่งสะสางปัญหาที่หมักหมมและสร้างความเสียหายกับประเทศไว้ให้ดีที่สุด พร้อมทั้งเดินหน้าตามโรดแมปของการปฏิรูปประเทศไปสู่การเลือกตั้งตามกรอบเวลาที่กําหนดไว้
ทั้งนี้ ความคิดเห็นที่พี่น้องประชาชนส่งไปยังศูนย์ดํารงธรรม จะถูกรวบรวมให้กับกระทรวงมหาดไทย เพื่อส่งต่อให้นายกรัฐมนตรี ส่วนรายละเอียดการปฏิบัติหรือการตอบคําถามของประชาชน รัฐบาลจะแจ้งให้ทราบในโอกาสต่อไป
********************************
รัฐบาลไทย-ข่าวทำเนียบรัฐบาล-ก.อุตฯ ชูโมเดลจิตอาสาแก้ปัญหาน้ำเสียในลุ่มน้ำสายหลัก ภายใต้โครงการ 10 คลองสวยน้ำใส ร้อยด้วยใจจิตอาสา เทศบาลเมืองลัดหลวง
วันศุกร์ที่ 24 กรกฎาคม 2563
ก.อุตฯ ชูโมเดลจิตอาสาแก้ปัญหาน้ําเสียในลุ่มน้ําสายหลัก ภายใต้โครงการ 10 คลองสวยน้ําใส ร้อยด้วยใจจิตอาสา เทศบาลเมืองลัดหลวง
นางวรวรรณ ชิตอรุณ รองปลัดกระทรวงอุตสาหกรรม  ลงพื้นที่ร่วมกิจกรรมจิตอาสาแก้ปัญหาน้ําเสียในลุ่มน้ําสายหลัก ภายใต้โครงการ 10 คลองสวยน้ําใส ร้อยด้วยใจจิตอาสา เทศบาลเมืองลัดหลวง
วันนี้ (24 กรกฎาคม 2563) นางวรวรรณ ชิตอรุณ รองปลัดกระทรวงอุตสาหกรรม พร้อมด้วยนายเดชา จาตุธนานันท์ ผู้ตรวจราชการกระทรวงอุตสาหกรรม นายเจตนิพิฐ รอดภัย รองอธิบดีกรมส่งเสริมอุตสาหกรรมและคณะ ลงพื้นที่ร่วมกิจกรรมจิตอาสาแก้ปัญหาน้ําเสียในลุ่มน้ําสายหลัก ภายใต้โครงการ 10 คลองสวยน้ําใส ร้อยด้วยใจจิตอาสา เทศบาลเมืองลัดหลวง เพื่อปรับปรุงพัฒนาคุณภาพน้ําในแม่น้ําสายหลักและคูคลอง เทิดพระเกียรติเนื่องในโอกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว (รัชกาลที่ 10) ณ บริเวณตลาดน้ํายามเย็นคลองขุดเจ้าเมือง อําเภอพระประแดง จังหวัดสมุทรปราการ
โดยกิจกรรมจิตอาสาครั้งนี้ ประกอบด้วยกิจกรรมมอบประกาศนียบัตรโรงงาน 5 ส. ดีเด่น มอบเครื่องอุปโภคบริโภคที่จําเป็นเพื่อช่วยเหลือประชาชน มอบเครื่องดักจับขยะในคลองสาธารณะ ให้แก่เทศบาลเมืองลัดหลวง กิจกรรมล่องเรือคลองขุดเจ้าเมือง ชมนวัตกรรมเครื่องดักจับขยะฯ และร่วมเก็บขยะในลําคลอง นอกจากนี้ยังมีกิจกรรมจิตอาสาทําความสะอาดและปรับปรุงภูมิทัศน์สวนสาธารณะและสนามเด็กเล่นบริเวณประตูระบายน้ําคลองลัดหลวง พร้อมทั้งเข้ารับฟังปัญหาต่าง ๆ จากประชาชนย่านชุมชนประตูระบายน้ําคลองลัดหลวงอีกด้วย
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 12 เมษายน 2563
วันอาทิตย์ที่ 12 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 12 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 12 เมษายน 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่12 เมษายน 2563
1. สถานการณ์ทั่วโลก ข้อมูลตั้งแต่วันที่5 มกราคม –12 เมษายน2563 (7.00 น.) พบผู้ป่วยยืนยันติดเชื้อจํานวน 1,778,210 ราย เสียชีวิต 108,755 ราย ส่วนสถานการณ์ต่างประเทศที่มียอดผู้ป่วยมาก 3 อันดับแรก คือ สหรัฐอเมริกาพบผู้ป่วย 532,092 ราย เสียชีวิต 20,562 ราย สเปนพบผู้ป่วย 163,027 ราย เสียชีวิต 16,606 ราย และอิตาลีพบผู้ป่วย 152,271 ราย เสียชีวิต 19,468 ราย
2. สถานการณ์ในประเทศไทย (11 เมษายน 2563 เวลา 16.00 น.) ผู้ป่วยกลับบ้านได้ 83 ราย ผู้ป่วยรายใหม่ 33 ราย นับเป็นลําดับที่ 2,519-2,551 จําแนกเป็นกลุ่มดังนี้
กลุ่มที่1ผู้ป่วยที่มีประวัติสัมผัสกับผู้ป่วย หรือเกี่ยวข้องกับสถานที่ที่พบผู้ป่วยก่อนหน้านี้ จํานวน 17 ราย มีรายละเอียด ดังนี้
สัมผัสกับผู้ป่วยที่มีรายงานมาแล้ว 15 ราย
สถานบันเทิง 2 ราย
กลุ่มที่2ผู้ป่วยรายใหม่ จํานวน 10 ราย มีรายละเอียด ดังนี้
2.1 คนไทยเดินทางกลับจากต่างประเทศ 1 ราย
2.2 ไปสถานที่ชุมนุมชน 1 ราย
2.3 อาชีพเสี่ยง 1 ราย
2.4  บุคลากรทางการแพทย์ 7 ราย
กลุ่มที่3ได้รับผล lab ยืนยันพบเชื้อ อยู่ระหว่างรอประวัติและสอบสวนโรค 4 ราย
กลุ่มที่ 4เดินทางมาจากต่างประเทศและเข้า State Quarantines 2 ราย
วันนี้ ได้รับรายงานผู้ป่วยเสียชีวิต 3 ราย
รายที่ 1 เป็นชายไทย อายุ 74 ปี มีโรคประจําตัว คือ เบาหวาน ไขมันในเลือดสูง มีประวัติดื่มสุราและสูบบุหรี่ มีประวัติเสี่ยง ไปในสถานที่ชุมชน มีการรวมกลุ่มกัน เข้ารับรักษาครั้งแรกที่โรงพยาบาลแห่งหนึ่งในจังหวัดนครศรีธรรมราช ด้วยอาการ ไข้ ปวดเสียดท้อง ถ่ายเป็นอุจจาระเป็นสีดํา ไม่คลื่นไส้ ไม่อาเจียน ผลการตรวจพบเชื้อโควิด-19 จึงส่งต่อรักษาที่โรงพยาบาลอีกแห่งในจังหวัดนครศรีธรรมราช เสียชีวิตวันที่ 11 เมษายน 2563 (เป็นผู้เสียชีวิตรายที่ 36)
รายที่ 2 เป็นหญิงไทย เชื้อชาติไทย อายุ 65 ปี มีโรคประจําตัว คือ ความดันโลหิตสูง ไขมันในเลือดสูง และภาวะอ้วน มีประวัติเสี่ยง เดินทางไปเยี่ยมญาติ และมีญาติมาเยี่ยมขณะรักษาพยาบาล เข้ารับรักษาที่โรงพยาบาลแห่งหนึ่งในจังหวัดชุมพร ด้วยภาวะ เซลล์เนื้อเยื่ออักเสบ (Cellulitis) ต่อมาป่วยด้วยอาการไข้ ไอ เจ็บคอ เหนื่อยมาก อ่อนเพลีย อาการไม่ดีขึ้น ปวดกล้ามเนื้อ หายใจลําบาก เสียชีวิตวันที่ 11 เมษายน 2563 (เป็นผู้เสียชีวิตรายที่ 37)
รายที่ 3 เป็นชายไทย อายุ 44 ปี จากสถาบันบําราศนราดูร รับส่งต่อจากโรงพยาบาลเอกชนแห่งหนึ่งมีอาการหนักแต่แรกรับ ทําการรักษาโดยการใช้ยาทุกตัว ผู้ป่วยมีอวัยวะล้มเหลวหลายส่วน เสียชีวิตวันที่ 12 เมษายน 2563 (เป็นผู้เสียชีวิตรายที่ 38)
โดยสรุปภาพรวมวันนี้ มีผู้ป่วยกลับบ้านสะสม 1,218 รายยังรักษาในโรงพยาบาล1,295 ราย เสียชีวิตสะสม 38 ราย รวมมีผู้ป่วยสะสม 2,551 ราย
**************************************12 เมษายน 2563
รัฐบาลไทย-ข่าวทำเนียบรัฐบาล-GISTDA เปิดชม Space Inspirium ฟรี !!! ของขวัญปีใหม่ 2560 ตั้งแต่ 31 ธันวาคม 2559 ถึง 3 มกราคม 2560
วันพฤหัสบดีที่ 29 ธันวาคม 2559
GISTDA เปิดชม Space Inspirium ฟรี !!! ของขวัญปีใหม่ 2560 ตั้งแต่ 31 ธันวาคม 2559 ถึง 3 มกราคม 2560
GISTDA เปิดชม Space Inspirium ฟรี !!! ของขวัญปีใหม่ 2560 ตั้งแต่ 31 ธันวาคม 2559 ถึง 3 มกราคม 2560
​แหล่งเรียนรู้ด้านอวกาศ หรือ Space Inspirium ของกระทรวงวิทยาศาสตร์และเทคโนโลยี โดยจิสด้า ถือเป็นแหล่งเรียนรู้ที่สร้างแรงบันดาลใจและจุดประกายความคิดด้านวิทยาศาสตร์ให้กับเด็กและเยาวชนแห่งแรกและแห่งเดียวของประเทศไทย ที่จะทําให้ผู้ชมได้สัมผัสถึงโลกของอวกาศและภูมิสารสนเทศอย่างครบวงจร โดยภายในประกอบไปด้วยโซนต่างๆ ที่น่าตื่นตาตื่นใจและเป็นประโยชน์อย่างมาก ซึ่งจัดแสดงความรู้เกี่ยวกับอวกาศไปจนถึงวิธีการปรับตัวของมนุษย์ก่อนเอาชนะกฎธรรมชาติ ด้วยการเดินทางออกไปยังนอกโลกได้สําเร็จ รวมไปถึงการใช้ประโยชน์จากเทคโนโลยีภูมิสารสนเทศมาให้ผู้เข้าชมเข้าใจได้ง่ายๆ ผ่านการเล่นเกม เพื่อตอบความแคลงใจที่หลายคนสงสัย
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ ปิดการอบรมหลักสูตร “การพัฒนาวิทยากรแกนนำเครือข่ายเน็ตอาสาประชารัฐ”
วันอาทิตย์ที่ 25 พฤศจิกายน 2561
ปลัดกระทรวงดิจิทัลฯ ปิดการอบรมหลักสูตร “การพัฒนาวิทยากรแกนนําเครือข่ายเน็ตอาสาประชารัฐ”
ปลัดกระทรวงดิจิทัลฯ
p.p1 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000; min-height: 22.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) กล่าวปิดการอบรมและมอบใบประกาศนียบัตรการอบรม หลักสูตร “การพัฒนาวิทยากรแกนนําเครือข่ายเน็ตอาสาประชารัฐ” ภายใต้โครงการเน็ตอาสาประชารัฐ เมื่อวันที่ 23 พฤศจิกายน 2561 ณ สถาบันวิชาการ ทีโอที จํากัด จังหวัดนนทบุรี โดยสํานักงานปลัดกระทรวงดิจิทัลเพื่อเศรษฐกิจและสังคม จัดขึ้น เพื่อเป็นกลไกสําคัญในการสร้างการรับรู้ถึงประโยชน์จากอินเทอร์เน็ต ความเข้าใจที่ถูกต้องเกี่ยวกับเน็ตประชารัฐ โดยจะทําหน้าที่เป็นผู้แทนกระทรวงฯ ในการถ่ายทอดความรู้และการใช้งานดิจิทัลให้แก่เครือข่ายเน็ตประชารัฐ ทั้งนี้ แอปพลิเคชัน “เน็ตอาสาประชารัฐ” ที่ผู้เข้ารับการอบรมได้เรียนรู้จะเป็นเครื่องมือสําคัญที่จะใช้สื่อสารและประสานงานเครือข่ายในทุกหมู่บ้าน ซึ่งจะเป็นการสื่อสารแบบ Two-ways รองรับการทํางานที่ทันต่อข่าวสารที่เป็นประโยชน์ ขณะที่เครือข่ายในพื้นที่ก็สามารถแจ้งบริการ และประชาสัมพันธ์กิจกรรมดีๆ ของหมู่บ้าน โดยการทําหน้าที่วิทยากรจะเริ่มขึ้นในปลายเดือนพฤศจิกายน 2561 ต่อเนื่องไปจนถึงต้นเดือนกุมภาพันธ์ 2562 เพื่อถ่ายทอดความรู้แก่เครือข่ายเน็ตอาสาประชารัฐให้ครบทั้ง 24,700 หมู่บ้านต่อไป
**************************
รัฐบาลไทย-ข่าวทำเนียบรัฐบาล-นายกฯ เห็นชอบในหลักการบรรจุข้าราชการ สธ. 45,684 ตำแหน่ง สู้โควิด-19
วันศุกร์ที่ 3 เมษายน 2563
นายกฯ เห็นชอบในหลักการบรรจุข้าราชการ สธ. 45,684 ตําแหน่ง สู้โควิด-19
พลเอก ประยุทธ์ จันทร์โอชา นายกรัฐมนตรี เห็นชอบในหลักการบรรจุบุคลากรทางการแพทย์และสาธารณสุขเป็นข้าราชการ ตามที่กระทรวงสาธารณสุขเสนอ 45,684 ตําแหน่ง สร้างขวัญกําลังใจบุคลากร ช่วงสถานการณ์โรคโควิด-19 จะนําเข้าครม.ในวันอังคารนี้
พลเอก ประยุทธ์ จันทร์โอชา นายกรัฐมนตรี เห็นชอบในหลักการบรรจุบุคลากรทางการแพทย์และสาธารณสุขเป็นข้าราชการ ตามที่กระทรวงสาธารณสุขเสนอ 45,684 ตําแหน่ง สร้างขวัญกําลังใจบุคลากร ช่วงสถานการณ์โรคโควิด-19 จะนําเข้าครม.ในวันอังคารนี้
วันนี้ (3 เมษายน 2563) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขให้สัมภาษณ์ภายหลังการประชุมคณะรัฐมนตรีนัดพิเศษ ว่า พลเอก ประยุทธ์ จันทร์โอชา นายกรัฐมนตรี เห็นชอบในหลักการบรรจุข้าราชการเพิ่มเติม จํานวน 45,684 คน แก่พนักงานราชการ พนักงานกระทรวงสาธารณสุข และลูกจ้างชั่วคราวกระทรวงสาธารณสุข ที่ปฏิบัติหน้าที่ดูแลสถานการณ์การระบาดโรคโควิด – 19 ตามที่กระทรวงสาธารณสุขเสนอ เป็นการปรับสถานะให้บุคลากรทางการแพทย์และสาธารณสุข ซึ่งเป็นวิชาชีพที่มีทักษะ ความชํานาญ เชี่ยวชาญเฉพาะทาง ไม่สามารถทดแทนด้วยเครื่องจักรได้ เพื่อสร้างความมั่นคงในอาชีพ รักษาไว้ให้อยู่ในระบบ เพราะการเป็นข้าราชการทําให้เกิดความภาคภูมิใจ ทดแทนทางเลือกที่จะไปทํางานในภาคส่วนอื่น โดยครม.มอบหมายให้กระทรวงสาธารณสุข หารือกับ สํานักงานข้าราชการพลเรือน (กพ.) และสํานักงานพัฒนาระบบข้าราชการ (กพร.) และทําเรื่องเสนอครม. ให้อนุมัติอีกครั้งในวันที่ 7 เมษายน 2563นี้ เพื่อนําสู่การปฏิบัติโดยเร็ว
“เมื่อเราผ่านพ้น COVID นี้ไปได้ เราจะมีบุคลากรสาธารณสุขที่เปี่ยมไปด้วยประสบการณ์ ความพร้อม และศักยภาพในการรับมือกับโรคระบาดใหญ่ในอนาคตและที่สําคัญที่สุด เรากําลังสร้างฐานที่มั่นคงทางการสาธารณสุขที่พร้อมให้การดูแลสังคมผู้สูงอายุ และเป็นประเทศที่มีระบบการสาธารณสุขที่เข้มแข็งในลําดับต้นๆ ของโลก” นายอนุทินกล่าว
นายอนุทินกล่าวต่อว่า ที่ผ่านมา กระทรวงสาธารณสุขใช้เงินบํารุงของแต่ละโรงพยาบาลในการจ้างงาน ซึ่งไม่มีความมั่นคง ทําให้มีการลาออกเมื่อมีข้อเสนอที่ดีกว่าจากภาคส่วนอื่นๆ ทั้งที่ต้นทุนในการฝึกฝนทักษะ ภาครัฐเป็นผู้ลงทุนไว้ หากบุคลากรเหล่านี้ได้รับการบรรจุเป็นข้าราชการจะสามารถนําเงินบํารุงโรงพยาบาลไปพัฒนาหน่วยบริการตามภารกิจหลักต่อไป
********************************* 3 เมษายน 2563
รัฐบาลไทย-ข่าวทำเนียบรัฐบาล-อว รับมอบหน้ากากอนามัยจากสถาบันบัณฑิตวิทยาศาสตร์แห่งชาติจีน (CAS)
วันพุธที่ 29 กรกฎาคม 2563
อว รับมอบหน้ากากอนามัยจากสถาบันบัณฑิตวิทยาศาสตร์แห่งชาติจีน (CAS)
อว รับมอบหน้ากากอนามัยจากสถาบันบัณฑิตวิทยาศาสตร์แห่งชาติจีน (CAS)
วันที่ 3 กรกฎาคม 2563 ณ สํานักงานปลัดกระทรวงการอุดมศึกษาวิทยาศาสตร์วิจัยและนวัตกรรม (ปั่น.อว. ) (ถนนศรีอยุธยา) / รศ. นพ. สรนิตศิลธรรมปลัดกระทรวงการอุดมศึกษาวิทยาศาสตร์การวิจัยและนวัตกรรมเป็นตัวแทนกระทรวง การวิจัยวิทยาศาสตร์และนวัตกรรม (อว.) รับมอบหน้ากากอนามัยจากสถาบันบัณฑิตวิทยาศาสตร์แห่งชาติจีน (CAS) สําหรับ CAS โดย CAS ศูนย์ความร่วมมือนวัตกรรม - กรุงเทพมหานคร (CASICCB) กับอว.มีความสัมพันธ์ที่ดีโดยเฉพาะในด้านความร่วมมือด้านวิทยาศาสตร์เทคโนโลยีและนวัตกรรมโดยการให้ความช่วยเหลือของ CAS ในด้านต่าง ๆ ทําให้เกิดโครงการและกิจกรรมความช่วยเหลือที่เป็นประโยชน์ต่อประเทศไทยอย่างมากมายและครั้งหนึ่งก็เป็นอีกหนึ่งของการช่วยเหลือช่วยเหลือจาก CASV การประกาศถึงการแพร่กระจายของ COVID-19 ในการมอบหน้ากากอนามัยให้แก่อว.เพื่อนําไปใช้ประโยชน์ในการบริหารจัดการการแพร่ระบาดของ COVID-19 ภายในประเทศต่อไป
ข้อมูลโดยสํานักความร่วมมือระหว่างประเทศและวิเทศสัมพันธ์
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เปิดสัมมนาเชิงปฏิบัติการ “LTE-Advanced, Internet of Things and 5G technology”
วันพฤหัสบดีที่ 21 มิถุนายน 2561
ปลัดกระทรวงดิจิทัลฯ เปิดสัมมนาเชิงปฏิบัติการ “LTE-Advanced, Internet of Things and 5G technology”
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดการสัมมนาเชิงปฏิบัติการ เรื่อง “LTE-Advanced, Internet of Things and 5G technology” โดยกระทรวงดิจิทัลฯ ร่วมกับบริษัท Qualcomm บริษัทชั้นนําระดับโลกในด้านระบบ 3G, 4G และการพัฒนาเทคโนโลยีไร้สาย 5G รวมทั้งเทคโนโลยีขั้นสูงอื่นๆ ของประเทศสหรัฐอเมริกา จัดขึ้น เพื่อสร้างความรู้ความเข้าใจเกี่ยวกับเทคโนโลยีสมัยใหม่ ได้แก่ 4G, 5G และ Internet of Things (IoT) ที่มีส่วนสําคัญในการพัฒนาเศรษฐกิจดิจิทัลข้างต้น ให้แก่บุคลากรกระทรวงดิจิทัลฯ หน่วยงานกําหนดนโยบาย และหน่วยงานกํากับดูแลที่เกี่ยวข้อง เพื่อสามารถนําไปกําหนดนโยบาย รวมถึงข้อกฎหมาย และการวางแผนในการจัดสรรทรัพยากรรองรับเทคโนโลยีดังกล่าวได้อย่างมีประสิทธิภาพ ทั้งนี้ การปฏิวัติทางเทคโนโลยีถือเป็นจุดเริ่มต้นของการปฏิวัติอุตสาหกรรมครั้งที่ 4 ซึ่งเป็นรูปแบบการสื่อสารด้วยข้อมูลและการประมวลผลรวมถึงความสามารถในการเชื่อมต่อผู้คนและสิ่งต่างๆ ด้วยเทคโนโลยีขั้นสูง อย่าง 4G Internet of Things (IoT) และ 5G New Radio ที่จําเป็นต้องใช้คลื่นความถี่เป็นตัวการสําคัญในการสื่อสารข้อมูลและเสียงบนโครงข่ายโทรศัพท์เคลื่อนที่ขั้นสูงและการแปลงข้อมูลดิจิทัลให้มีประสิทธิภาพ ซึ่งรัฐบาลไทยได้ตระหนักถึงบทบาทของเทคโนโลยีดิจิทัลในการขับเคลื่อนเศรษฐกิจและสังคม จึงได้ผลักดันนโยบาย Thailand 4.0 ที่กําหนดยุทธศาสตร์ในการพัฒนาโครงสร้างพื้นฐานรองรับเทคโนโลยีดิจิทัลที่มีประสิทธิภาพสูงทั่วประเทศ ส่งเสริมให้ประชาชนมีการใช้เทคโนโลยีในการดําเนินธุรกิจและชีวิตประจําวัน โดยกระทรวงดิจิทัลฯ ได้ดําเนินโครงการต่างๆ เช่น การจัดตั้งสถาบัน IoT เพื่อขับเคลื่อนยุทธศาสตร์การพัฒนาเศรษฐกิจและสังคมด้วยเทคโนโลยีดิจิทัล เมื่อวันที่ 21 มิถุนายน 2561 ณ ห้องประชุม ชั้น 9 กระทรวงดิจิทัลเพื่อเศรษฐกิจและสังคม อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ เขตหลักสี่ กรุงเทพฯ
********************
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ มอบนโยบายแก่ผู้ปฏิบัติงานของสำนักงานสถิติฯ แนะนำเทคโนโลยีดิจิทัลมาปรับใช้กับงานด้านสถิติ
วันอังคารที่ 24 กันยายน 2562
รมว.กระทรวงดิจิทัลฯ มอบนโยบายแก่ผู้ปฏิบัติงานของสํานักงานสถิติฯ แนะนําเทคโนโลยีดิจิทัลมาปรับใช้กับงานด้านสถิติ
รมว.กระทรวงดิจิทัลฯ มอบนโยบายแก่ผู้ปฏิบัติงานของสํานักงานสถิติฯ แนะนําเทคโนโลยีดิจิทัลมาปรับใช้กับงานด้านสถิติ
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม มอบนโยบายการปฏิบัติงานประจําปีงบประมาณ พ.ศ. 2563 แก่ผู้บริหาร ข้าราชการ พนักงาน และเจ้าหน้าที่ของสํานักงานสถิติแห่งชาติ จํานวน 280 คน รวมถึงผู้เกษียณอายุราชการ ประจําปี พ.ศ.2562 ของสํานักงานสถิติแห่งชาติ และเป็นประธานการประชุมเชิงปฏิบัติการ “การสรุปบทเรียนโครงการระบบการจัดเก็บข้อมูลโครงสร้างพื้นฐานระดับพื้นที่ เพื่อการบริหารจัดการทรัพยากรน้ําอย่างยั่งยืน ในลุ่มน้ําทั่วประเทศ จํานวน 25 ลุ่มน้ํา โดยมี นายภุชพงค์ โนดไธสง ผู้อํานวยการสํานักงานสถิติแห่งชาติ กล่าวต้อนรับ ณ โรงแรมเวลคัม เวิลด์ บีช รีสอร์ท แอนด์ สปา จังหวัดชลบุรี เมื่อวันที่ 20 กันยายน 2562 โดย รมว.กระทรวงดิจิทัลฯ ได้กล่าวเน้นย้ําเรื่องการปรับวิธีการปฏิบัติงาน และให้ความสําคัญกับการสะท้อนปัญหาอุปสรรคในการปฏิบัติงานของส่วนภูมิภาค โดยนําโครงการดังกล่าวเป็นตัวตั้ง เพื่อให้เกิดความคิดริเริ่มสร้างสรรค์ในการพัฒนาเทคนิค หรือแนวคิดใหม่ๆ ที่ได้จากการแลกเปลี่ยนความรู้และประสบการณ์ สําหรับนําไปใช้กําหนดเป็นแนวทางในการพัฒนางานโครงการ สํามะโน/สํารวจของสํานักงานสถิติแห่งชาติ
***********************
รัฐบาลไทย-ข่าวทำเนียบรัฐบาล- ไทยเดินหน้าสู่การเป็น “ประเทศแห่งสตาร์ทอัพ”
วันพฤหัสบดีที่ 8 พฤศจิกายน 2561
ไทยเดินหน้าสู่การเป็น “ประเทศแห่งสตาร์ทอัพ”
รัฐบาลเดินหน้าส่งเสริมผู้ประกอบการ Startup เพื่อให้ประเทศไทยเป็นฐานทัพของสตาร์ทอัพของโลกที่ต้องการเจาะตลาดเอเชียภายในปี 2564
พุธที่ 7 พ.ย.61
ไทยเดินหน้าสู่การเป็น “ประเทศแห่งสตาร์ทอัพ”
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าส่งเสริมผู้ประกอบการ Startup เพื่อให้ประเทศไทยเป็นฐานทัพของสตาร์ทอัพของโลกที่ต้องการเจาะตลาดเอเชียภายในปี 2564 โดยปัจจุบันมีสตาร์ทอัพเกิดขึ้นแล้วกว่า 8,000 ราย มีเงินลงทุนรวม 6,000 ล้านบาท จนทําให้ไทยได้รับการจัดอันดับเป็นเมืองที่ดีที่สุดสําหรับสตาร์ทอัพ อันดับ 1 ของเอเชีย และอันดับ 7 ของโลก ทั้งนี้ รัฐบาลจะเร่งปฏิรูปกฎหมายและกฎระเบียบต่าง ๆ เพื่ออํานวยความสะดวกในการเริ่มต้นธุรกิจให้มากขึ้น และเปิดโอกาสให้ผู้ประกอบการรุ่นใหม่มีส่วนร่วมในการบริหารประเทศ โดยตั้งเป้ามุ่งหวังว่าจะสร้างผู้ประกอบการ Startup ที่ประยุกต์ใช้นวัตกรรมเพื่อผลิตสินค้าและบริการเพิ่มขึ้นอีก 1,000 ราย ก่อให้เกิดการจ้างงานอีก 50,000 อัตราภายใน 3 ปีข้างหน้า
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี